CELEX: C2006/178/63
Language: hu
Date: 2006-07-29 00:00:00
Title: T-143/06. sz. ügy:  2006. május 19-én  benyújtott kereset – MTZ Polyfilms kontra Tanács

29.7.2006   
            
            
               HU
            
            
               Az Európai Unió Hivatalos Lapja
            
            
               C 178/34
            
         2006. május 19-én benyújtott kereset – MTZ Polyfilms kontra Tanács
   (T-143/06. sz. ügy)
   (2006/C 178/63)
   Az eljárás nyelve: angol
   Felek
   
      Felperes: MTZ Polyfilms (Mumbai, India) (képviselő: (P. De Baere, jogász)
   
      Alperes: az Európai Unió Tanácsa
   Kereseti kérelmek
   
               —
            
            
               Az Elsőfokú Bíróság semmisítse meg a 2006. február 27-i 366/2006. tanácsi rendeletet, amely végleges dömpingellenes vámot vetett ki a többek között Indiából származó polietilén-tereftalát (PET) fólia behozatalára;
            
         
               —
            
            
               kötelezze a Tanácsot a költségek viselésére.
            
         Jogalapok és fontosabb érvek
   A felperes polietilén-tereftalát fóliát gyárt és exportál az Európai Közösségbe.
   Keresete alátámasztására előadja, hogy a vitatott rendelet sérti az alaprendelet (1) 2. cikkének (8) bekezdését és 2. cikkének (9) bekezdését. A felperes sérelmezi, hogy a Közösségbe irányuló exportárát a harmadik országokba irányuló exportjának árai alapján állapították meg, mivel a Közösségbe irányuló tényleges exportára állítólagosan megbízhatatlan a minimum importárak miatt.
   A felperes álláspontja szerint az exportárai nem megbízhatatlanok az alaprendelet 2. cikkének (9) bekezdése értelmében. A felperes előadja továbbá, hogy az alkalmazott módszer összeegyeztethetetlen az alaprendelettel, amely meghatározza az exportár kiszámítására alkalmazható módszereket. A felperes előadja, hogy az alaprendelet 2. cikkének (8) és (9) bekezdése egyaránt alkalmazandóak a felülvizsgálatokra is, mint amilyen a vitatott eljárás, függetlenül attól, hogy volt-e kötelezettségvállalás.
   Másodszor, a felperes hivatkozik a GATT 1994 VI. cikkének végrehajtásáról szóló megállapodás (2) megsértésére. A felperes álláspontja szerint az exportára nem megbízhatatlan a fenti megállapodás 2.1 és 2.3 cikkei értelmében. A felperes előadja továbbá, hogy az alkalmazott módszer összeegyeztethetetlen a megállapodás 2.1, 2.3 és 11. cikkével. A felperes előadja végül, hogy a megállapodás 2.1 és 2.2 cikkeit a 11. cikk értelmében elvégzett felülvizsgálatra – amilyen a jelen ügyben a részleges közbenső felülvizsgálat volt – is alkalmazni kell.
   Végül a felperes a Közösségbe irányuló exportárának meghatározására alkalmazott módszer tekintetében hivatkozik a jogalap hiányára és a jogbiztonság elvének megsértésére, mivel lehetetlenné tették az exportáló gyártók számára, hogy a magatartásukat az árral kapcsolatos kötelezettségvállalás keretében ítéljék meg.
   
      (1)  Az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet (HL L 56, 1. o.; magyar nyelvű különkiadás 11. fejezet, 10. kötet, 45. o.)
   
      (2)  Az 1994. évi Általános Vám- és Kereskedelmi Egyezmény (WTO-GATT 1994) VI. cikkének végrehajtásáról szóló megállapodás – dömpingellenes megállapodás (HL L 336, 3. o.; magyar nyelvű különkiadás 11. fejezet, 21. kötet, 189. o.)